cyanic-selkie/wikianc huggingface dataset:
דב גולדשטיין
ביוגרפיה
נולד בפולין בשנת 1931 ועלה לארץ ישראל בהיותו בן חודשים אחדים. המשפחה התגוררה בראשון לציון וגולדשטיין למד בית הספר הגימנסיה הריאלית. בתחילת שנות ה-50 עבד במשך שנתיים כמורה במזכרת-בתיה ובראשון-לציון. לאחר מכן היה פקיד בנק ברחובות. בשנת 1956 כתב העיתון "מעריב" בדרום הארץ, יהושע ביצור, עבר לתפקיד הכתב הפרלמנטרי של העיתון בירושלים. הוא הכיר את גולדשטיין והציע לו להחליפו כתב בדרום הארץ. ב-1958 עבר גולדשטיין למערכת העיתון בתל אביב והחל לכתוב על נושאים כלל-ארציים.
ג'ליל וייט
ביוגרפיה
וייט נולד בפסדינה, קליפורניה. וייט הופיע לראשונה בטלוויזיה בפרסומת לקלוגס לאחר שמורה בבית ספרו שכנע את הוריו המסויגים לקחת את בנם לאודישנים. תפקידו הראשון בטלוויזיה היה בסדרה "Charlie and Company". לאחר מכן הוא הופיע בסדרות: "משפחת ג'פרסון", "Good Morning, Miss Bliss" ו-"Camp Cucamonga" (בו השתתפו גם צ'אד אלן וג'ניפר אניסטון).
ב-2001, סיים וייט לימודי תואר ראשון בקולנוע וטלוויזיה באוניברסיטת קליפורניה. לאחר מכן הוא המשיך להופיע בתפקידים קטנים בקולנוע.
היבארי מיסורה
הקריירה המוזיקלית
ב-1973 הורשע טטסויה קאטו, אחיה של מיסורה, בפעילות הקשורה לכנופיות פשע, ולראשונה מזה שמונה עשרה שנים לא כלל ה-NHK, הרדיו הלאומי של יפן, את מיסורה ב"קאוהאקו אוטה גאסן", אף על פי שהמוסד לא הודה מעולם בקשר שבין הדברים. מיסורה שנפגעה, סירבה להופיע ב-NHK שנים אחר כך.
מבצע פוארטו
החקירה וההדלפות
בספטמבר 2006, טען חסוס מנזאנו, רוכב ספרדי זוטר, ששנתיים קודם לכן עמד במרכזה של סערה, כשהתראיין לעיתונות הספרדית ותיאר בפרוטרוט את הסימום השיטתי בקבוצתו "קלמה-קוסטה בלנקה" (שהפכה מאוחר יותר ל"קומיונידד ולנסיאנה"), כי פגש בעבר כדורגלנים מלה ליגה במשרדיו של פואנטס.
A Day in the Life
A Day in the Life (יום בחיים) הוא שיר של הביטלס משנת 1967. השיר יצא באלבום Sgt. Pepper's Lonely Hearts Club Band.
הקלטת השיר
בהקלטה הראשונית (19 בינואר 1967) הוקלט רק חלקו של לנון, כאשר 24 תיבות הוקצו לחלקו של מקרטני, שתחילת הקלטתו הייתה ב-20 בינואר 1967. בהקלטה הסופית ניתן עדיין לשמוע את קולו של מל אוונס, עוזרה של הלהקה, המונה את התיבות בקול, ואת צליל השעון המעורר המסמן את סופן. לנון אימץ כאן גם את השורה I’d love to turn you on שכתב מקרטני.
ביצוע
{{טורים
בית חזון
השכונה הוקמה על ידי עולים מאנגליה, ארצות הברית ודרום אפריקה ביוזמת דוד בנעט, שמשון נוביק ודוד שמיר. יש האומרים כי השכונה קרויה על שם הרב אברהם ישעיהו קרליץ המכונה ה"חזון איש". השכונה הייתה חלק מכפר הרא"ה ובאותו זמן היא נוהלה על ידי ועד של השכונה, שהורכב מתושבי השכונה בלבד. אולם, משנת ה'תשס"ח, השכונה עצמאית מהכפר.
מקס Q
לדוגמה, במהלך שיגור של מעבורת חלל ה־max Q מתרחש בגובה של בערך 11 קילומטר (35,000 רגל).
היכל הספורט בית מכבי
היסטוריה
לקראת עונת 2012/13 החליט הוועד המנהל של קבוצת הכדורסל של הפועל תל אביב להעביר את משחקיה לבית מכבי באופן זמני עד שנבנה להפועל תל אביב היכל קבוצת שלמה בתל אביב. לאחר עונת 2012/13 הפועל תל אביב הפסיקה את התקשרותה עם האולם, וחזרה לשחק באולם הדר יוסף.
הפילהרמונית של מינכן
תולדות התזמורת
אחרי עליית המפלגה הנאצית בשנת 1933, הטביעה התזמורת על הפרטיטורות שלה צלבי קרס ואת המילים "תזמורת התנועה הפאשיסטית". (את צלבי הקרס אפשר עדיין לראות גם כיום). בשנת 1938 לקח לידיו אוסוואלד קאבאסטה, פרו-נאצי, את הגאי התזמורת והעלה את הסטנדרטים המוזיקליים שלה גם לאחר פרוץ מלחמת העולם השנייה.
גישה ישירה לזיכרון
בנוסף, גישה ישירה ניתנת למימוש גם במערכות מרובות מעבדים וליבות, כאשר לכל רכיב אלקטרוני יש זיכרון מקומי קטן - והגישה הישירה מאפשרת העברת נתונים בין הליבות או בין המעבדים.
מועדון ווינX: סוד הממלכה האבודה
עלילת הסרט
בזמן שבלום מתבודדת יחד עם קיקו, ארנב המחמד שלה, וחתולה שהיא פוגשת וקוראת לה רון, שאר בנות הווינX חוגגת את יום המתנה והופכות לפיות משמר לאחר שסיימו את לימודיהן בבית ספר אלפיה. בסיום החגיגות, סקאי, נסיך ארקליון ובן זוגה של בלום, מגיע להפתיע אותה ומעודד אותה. שהוא מנסה לספר לה שהוא עומד להיות מוכתר למלך, הוא נאלץ לעזוב במהרה לאחר שבחורה מסתורית קוראת לו לבוא לטפל בדברים הקשורים לממלכה. בלום, שמאוכזבת שסקאי עזב, הלכה לחברותיה הבנות ויחד הן חגגו את הלילה האחרון שנותר להן בתור תלמידות באלפיה והבטיחו שאף על פי שכל אחת חוזרת לכוכב הבית שלה הן ימשיכו להיות בקשר. יום למחרת בלום עזבה את אלפיה וחזרה להוריה המאמצים בגרדניה שבכדור הארץ, שם היא צברה הרבה חוויות וניסתה לדבר עם סקאי שלא ענה לה לטלפון. וונסה ומייק, הוריה המאמצים של בלום, שמו לב שהיא מבואסת מפני שסקאי לא עונה לה ומפני שהחיים בכדור הארץ רגילים מידי בשבילה, ומחליטים להזמין את חבריה הבנות והמומחים למסיבת הפתעה לכבוד יום הולדתה. לילה לפני מסיבת ההפתעה, בלום פגשה בחלום את אחותה דפני, שמספרת לה שבממלכת ספארקס המוחרבת נמצא ספר הגורל שכתוב בו היכן הוריהן, כמו כן היא מביאה לה את המסכה שלה, שבעזרתה היא יכולה לראות איך הממלכה נראתה לפני שהוחרבה. שקמה בבוקר, בלום רואה את כל חבריה ואת סקאי ויחד הם מחליטים לצאת לספארקס.
לפני שהגיעו לספארקס, המכשפות הקדומות הרגישו את הכוח של הממלכה וביקשו ממנדרגורה, השפחה שלהן, שתבדוק מאין הוא מגיע. כשהגיעו לספארקס, סקאי ניסה לספר לבלום פעם נוספת שהוא מוכתר למלך, אך היא ביקשה ממנו שיחכה עם זה לאחר המשימה מפני שהיא רוצה להישאר מרוכזת. כשהיא לבשה את המסכה של אחותה דפני, בלום ראתה את ספארקס כפי שנראתה לפי שנחרבה וכך היא הובילה את הווינX והמומחים לספר הגורל, שהגיעו אליו באמצעות אופנועים. לאחר הנסיעה הווינX הגיעו להר הסלע הגדול, שהגן על ספר הגורל באמצעות ציפור הוק. החבורה החליטה להתפצל - בנות ווינX ייגשו לספר הגורל, בזמן שהמומחים ילחמו בציפור. לצערן של הבנות, המומחים לא הצליחו להילחם נגד הציפור ולכן הן יצאו לעזרתם באמצעות הספינה של המומחים איתה הגיעו לכוכב. לאחר שטיפלו במצב, החבורה יצאה לעזור ספר הגורל, שנמצא בתוך הספרייה של הממלכה. כשבלום שפתחה את הספר, הופיע מתוכו לורד ברטלבי, העוזר האישי של אוריטל ושומר הספר, שסיפר שההורים של בלום נעלמו לתוך הבזלת, ממד ששולטים בו הכאב והפחדים. בנוסף הוא סיפר לבלום על הנבואה שלה "בצומת של דרכים אינסופיות, שדים של הבל, יופיעו אלף דעות. מלך ללא כתר יציל ממלכה אבודה ושש מהחבה המגנה על האור יזהרו בעוצמה מסנוורת באופל המרושע, ומה שאבד ישוב וימצא". החברים לא הבינו את הנבואה וחזרו לאלפיה, לאחר שריבן התעלף מפני שמנדרגורה השתלטה עליו באמצעות רעל עכברים. כשריבן התעורר, שהוא תחת השפעתה של מנדרגורה, הוא פגע בחבריו - דבר שגרם להם להיות בפחד ובלבול, דבר מעולה לתקיפה לפיה. כשהיא מתקיפה את בית הספר יחד עם צבא חרקים, בנות ווינX, המומחים, צוות המורים והתלמידות החדשות נלחמות מולה, כאשר מטרתה היא להשמיד את בלום - רוח החיים היחידה שנותרה מספארקס לאחר שאחותה דפני הצילה אותה והבריחה אותה לכדור הארץ. לאחר הקרב, שהסתיים בהצלחה מול מנדרגורה, בית ספר אלפיה נהרס והמנהלת פרגונדה, בעודה מבוגרת, נחלשה עקב שימוש רב של כוח. בלום הרגישה רע במחשבה שכל זה קרה בגללה, כשלפתע הופיעו הפיקסיות, פיות קטנות שמחוברות לווינX ששמעו על הקרב. הפיקסיות שימחו את הווינX והעלו את המורל לאחר הקרב הקשה, ועזרו בשיקום בית הספר.
זמן הסרט ביחס לסדרה
הסרט מתרחש לאחר העונה השלישית של הסדרה ולפני העונה הרביעית. החל מהעונה החמישית ממלכת ספארקס מופיעה, יחד עם תושביה והוריה הביולוגים של בלום, כמו כן בעונה הזאת מופיע קטע מהסרט ומסופר בקצרה שסקאי הציל את הממלכה באמצעות הוצאת החרב שלכודה באבן. בסרט נראה שהמנהלת פרגונדה והאגן מפתחים קשר רומנטי, דבר שלא הוזכר בסדרה, כמו כן דמותו של האגן הופיעה בהופעת קמע במהלך העונה השישית. גם רון, חתולת המחמד שבלום אימצה ופגשה בסרט, לא מופיעה ומוזכרת בסדרה. בסרט מושמע שיר חדש לשינוי המכושפות, אשר החליף את השיר מהעונה השלישית בשאר העונות של הסדרה. הסרט במקור נועד לשמש כסיום הסדרה, שהוחלט להמשיך עקב הצלחתה, ולכן יש בו הרבה אלמנטים של סיום שלא נשמרו בסדרה, לדוגמה בסרט בנות ווינX מסיימות את הלימודים בבית ספר לפיות אלפיה, אך בהמשך עונות הסדרה הן עדיין לומדות שם. כמו כן לא מוזכרת הצעת הנישואים של סקאי לבלום, דבר שבנוסף לסיום מסמל התבגרות.
דמויות ומדבבים
בגרסה העברית והאיטלקית רוב המדבבים המקוריים מהסדרה דיבבו גם בסרט, כאשר בגרסת הדיבוב העברי דיבוב דמותה של בלום נעשה על ידי ענת ארליך ולא על ידי עדי בן ישראל שדיבבה אותה בסדרה. הדיבוב העברי בוים על ידי אורנה כץ והופק על ידי מיכל בשירי, כאשר הוא נעשה בוידאופילם אינטרנשיונל ולא באולפני דאבי דאב, שם דובבה הסדרה. בנוסף דיבבו בדיבוב העברי אלי לולאי בתור אוריטל, אביה הביולוגי של בלום, ליאנה עיון, עלמא היבש, נוי הדס והללי היבש בתור פיקסיות, ושרון שחל בתור סטורמי, אחת מבנות טריקס.
ביקורות
באתר הסרטים האיטלקי "Movieplayer.it" פורסמה ביקורת על הסרט על ידי פיטרו סלבטורי, בה נכתב על היתרונות ההנפשה הממוחשבת לעומת המסורתית שהייתה בסדרה, הצלילים הריאליסטיים ועיצוב הבגדים והשיער. כמו כן נכתב שהדמויות ללא הבעות פנים ושחסר דיאלוג ביניהן. ביקורת נוספות נכתבה באתר "CineBlog.it" על ידי קרלה סיגוניני, בה היא סיפרה שהיא חושבת שהסרט לא יעניין מבוגרים ושהוא מכיל תלבושות מפורשות למדי. היא גם ציינה שהיא התרשמה מההנפשה. פרדריק מיגנארד מהאתר הצרפתי "aVoir-aLire.com" הביא לסרט שני כוכבים וכתב "באופן מפתיע, הבינוניות המעודנת הזאת [...] נראית כמו סרט אמיתי, ולא כמו פרק טלוויזיה שנמתח לשיווק פנימי". הוא גם ציין את הדינמיות של ההנפשה, את מגוון התסריטים והדיאלוגים, ושהסרט יכול להצליח בסוגה משלו "כמעט משעמם".
באתר "הארץ" ציינה נורית אסיאג שהסרט חביב ומזכיר את כל המאפיינים המתבקשים בסרט פנטזיה - טובים ורעים, פיות ומכשפות, כישופים וקללות, ומסע חיפוש אחר ממלכה אבודה וחפץ בעל כוח. עוד היא הוסיפה שלא רק בנות יכולות להזדהות עם הסרט, אלא גם בנים, מפני שלכל בת ווינX יש חבר אמיץ.
זנג'אן
שטחה 21,773 קמ"ר, קצת יותר מאחוז משטח איראן, והיא נמצאת בצפון מערב המדינה. ב-2005 מנתה אוכלוסיית המחוז כ-970,946 תושבים. הפרובינציה גובלת עם: פרובינציית מזרח אזרבייג'ן, פרובינציית מערב אזרבייג'ן, פרובינציית ארדביל, פרובינציית גילן, פרובינציית קאזווין, פרובינציית כורדיסטן ופרובינציית המדאן.
שמאליות
שמאליות בחברה ובתרבות
לשמאליים מיוחסות תכונות כגון יצירתיות ודמיון מפותח.
בתנ"ך
בתנ"ך מסופר על אהוד בן גרא כי הוא היה איטר יד ימינו, כלומר שמאלי. בימיו שעבד את ישראל עגלון מלך מואב. אהוד תכנן להתנקש בעגלון. הוא הגיע למושבו בנושאו את חרבו בצידו הימני. כך השומרים, שהיו בודקים אם יש חרב בצד שמאל, לא מצאו את חרבו. כתוצאה מכך היה יכול לגשת למלך חמוש בלי שיעצרו בעדו. אהוד אמר לעגלון כי הוא מעוניין להגיש לו מנחה. הוא הושיט את ידו השמאלית והוציא את חרבו, וכך ניצל את היותו שמאלי כדי להתנקש בעגלון בהפתעה.
בתקופת התנ"ך שבט בנימין נודע עם אחוז גבוה יחסית של איטרים, כולל גדוד שלם של צלפי אבנים.
1978 בישראל
נפטרו
(קטגוריה:ישראלים שנפטרו ב-1978)
אימננטיות
אימננטיות בפילוסופיה
פרידריך ניטשה מתאר עולם שרוי באימננטיות, אך כמו מרקס, גם אצלו אין מקום לאל מכל סוג. האדם חי בעולם שהוא כאן ועכשיו, ללא נקודת אחיזה חיצונית וללא תכליתיות או גאולה המצפות לו מעבר לקיומו הסופי. הוא מתאר את הקיום כולו כביטוי ל"רצון לעוצמה", ככוח פנימי אשר מניע את החיים.
אמנות פרהיסטורית
תולדות ותקופות האומנות הפרה-היסטורית
אמנות פרה-היסטורית מתייחסת לאמנות שנוצרה בתרבויות פרהיסטורית, עד לתקופת התפתחות הכתיבה או סוג אחר של רישום ותיעוד. בשלב זה מתחילה תקופת אומנות עתיקה. אי לכך, תארוך סוף תקופת האומנות הפרה-היסטורית שונה בין חלקי עולם שונים.
התקופה הנאוליתית
אנשי הג'ומון ביפן הכינו דמויות חרס וכלי אחסון מקושטים בתבניות שנוצרו על ידי הטבעת חימר רטוב בחבלים מלופפים ובמקלות, ברמת תחכום גבוהה למדי.
יחסי ארצות הברית–בורונדי
היסטוריה
המטרות הרשמיות של ממשלת ארצות הברית הן "לעזור לעם בבורונדי לממש שלום צודק ובר קיימא, המבוסס על עקרונות דמוקרטיים ופיתוח כלכלי בר-קיימא". ארצות הברית מעודדת יציבות פוליטית, רפורמות דמוקרטיות מתמשכות, פתיחות פוליטית, כיבוד זכויות אדם ופיתוח כלכלי בבורונדי. בטווח הארוך, מבקשת ארצות הברית לחזק את תהליך הפיוס הפנימי והדמוקרטיזציה בכל מדינות האזור, כדי לקדם קהילה של מדינות דמוקרטיות יציבות, שתפעל למען אינטרסים חברתיים, כלכליים וביטחוניים הדדיים ביבשת.
יעקב קורץ
ביוגרפיה
במהלך שנת 1943 העלה קורץ את עדותו על הכתב ביידיש, והיא תורגמה לעברית על ידי משה בן-אליעזר וראתה אור כספר בהוצאת עם עובד בשנת 1944 בשם "ספר עדות". הספר בן 363 העמודים עורר הד רב ביישוב. פרסומו היה לאחר שכבר הצטברו ראיות נוספות ומוצקות על דבר ההשמדה, והוא התקבל כעדות אמינה. ככל הידוע, הספר הוא הספר הראשון שהופיע בעברית על אודות השואה, פרי עטו של ניצול שואה.
משפט נקודת השבת של בנך
ניסוח המשפט
למשל במקרה ש-X הוא הישר הממשי נקבל שאם קיים קבוע q<1 כך שלכל x ו-y ממשיים מתקיים, אז למשוואה f(x)=x יש פתרון אחד ויחיד.
האסכולה השאפעית
האסכולה נפוצה במדינות סוריה, ירדן, בקרב הפלסטינים וערביי ארץ ישראל, ובאזורים הצפוניים של מצרים ודרום תימן. כמו כן הצליחו סוחרים שאפעים להפיץ את האסכולה בקרב תושבי אינדונזיה ומלזיה. במקביל, איבדה האסכולה השאפעית את מעמדה הדומיננטי בערב הסעודית כאשר עלו הווהאבים לשלטון אשר ברובם השתייכו לאסכולה החנבלית, וניהלו רדיפות קשות נגד השאפעים, במיוחד באזור החג'אז. הווהאבים קשרו אותם עם תנועות סופיות שהתנגדו לשלטון הווהאבי.
חוי דרייפוס
דרייפוס מתמחה בתולדות השואה בפולין במלחמת העולם השנייה, מחקריה עוסקים במגוון היבטים של חיי היום יום בשואה ובכללם היחסים בין יהודים לפולנים, חיי הדת בשואה והקיום היהודי לנוכח גירושים והשמדה.
ביוגרפיה
משנת 2016 מרכזת ומרצה דרייפוס במסגרת תוכנית "תיכון אקדמי מקוון בנושא "השואה". בקורסים אילו למדו 34,300 תלמידי תיכון מתוכם סיימו בהצלחה 8,920 תלמידים".
אוניברסיטת הוואי
רשת האוניברסיטאות של הוואי (באנגלית: University of Hawaiʻi, מוכרת בראשי התיבות: HU) היא רשת אוניברסיטאות ציבוריות של מדינת הוואי.
קראטה
דוג'ו-קון
עצם קיומו של הדוג'ו-קון, בין אם הוא כתוב או קיים במסורת שבעל פה בבית הספר, הוא מאפיין תרבותי מובהק של הקראטה המסורתי, אשר שם דגש על פיתוח אישי והתנהלות מוסרית כאלמנטים חשובים ובלתי נפרדים מאמנות הלחימה.
הנתיב המהיר בכביש 1
היסטוריה
הנתיב נחנך לבסוף באיחור קל, ב-7 בינואר 2011. יום לפני חנוכת הנתיב הושלמו העבודות בקטע הנתיב האחרון וסומנו הנתיבים בכביש 1 מחדש. במסגרת הסימון בוטל אחד משלושת הנתיבים של כביש 1 באזור מחלף קיבוץ גלויות לאורך קטע של כמה מאות מטרים. במחצית השנייה של 2011 התבצעו עבודות להרחבת גשר ונתיבים בקטע הסמוך למחלף קיבוץ גלויות. עבודות אלו אפשרו את החלפת גדר ההפרדה הרכה בין הנתיב לכביש בגדר הפרדה קשיחה בקטע זה וכך השלימו גדר קשיחה רצופה לכל אורך הנתיב. גם לאחר הרחבת הכביש בקטע זה, נותר בו קטע בן כמה מאות מטרים עם שני נתיבי נסיעה בלבד לנוסעים לכיוון תל אביב.
אגרה
המשתמשים בנתיב המהיר נדרשים לשלם אגרה, פרט לכלי תחבורה ציבורית, מכוניות פרטיות המסיעות ארבעה נוסעים או יותר ומכוניות המשמשות נכים. בניגוד להחלטה המקורית של ועדת הכנסת, אופנועים אינם פטורים מתשלום אגרה ונדרשים לשלם מחצית מהסכום המלא. גביית האגרה מסתמכת על מצלמות ומערכות זיהוי אוטומטיות (בדומה לגבייה בכביש 6), והמשתמשים בנתיב יכולים להירשם מראש כמנויים ולנסוע בנתיב המהיר ללא מעבר במתחם "חנה וסע", בו ממוקמת עמדה המאפשרת תשלום באמצעות מכונות אוטומטיות. משתמשים שאינם מנויים מחויבים בקנס בנוסף לתשלום הרגיל, אם לא עצרו ושילמו את אגרת הנסיעה בעמדת תשלום בחניון חנה וסע. בחניון מוצבת גם עמדת זיהוי המיועדת לבדיקת מכוניות פרטיות שנהגיה מבקשים לקבל פטור מתשלום בזכות הסעת ארבעה נוסעים או יותר (או שלושה בשעות שפל). גובה האגרה הוא דינמי, וגדל ככל שעומס התנועה בנתיב גדל. הנוהגים בכביש 1 מקבלים מידע על גובה האגרה הנכון לאותו רגע בשלט אלקטרוני הממוקם כקילומטר לפני הכניסה לנתיב המהיר. עם הפעלת הנתיב המהיר עמד גובה אגרת הנסיעה המינימלית על שישה שקלים והאגרה המקסימלית עמדה על 75 שקלים, מאז התעריף המקסימלי עלה ועמד על 97 שקלים, ביולי 2015 המחיר עלה ל-105 שקלים. שינוי התעריף בהתאם לעומס התנועה נועד לשמור על מהירות מינימלית של 70 קילומטר לשעה בנתיב, בכל שעות היממה. במהירות זו מוערכת הדרך ממחלף בן-גוריון לחניון שפירים בחמש דקות, ומשם למחלף קיבוץ גלויות בתל אביב, בשש דקות נוספות.
ביקורת
הנתיב המהיר גרר ביקורת מגורמים שונים. הביקורת נסבה סביב מספר נקודות:
אנליזה לא סטנדרטית
אנליזה לא סטנדרטית היא ענף במתמטיקה המבוסס על מודלים לא סטנדרטיים של הישר הממשי, שבהם יש מובן מדויק למושג האינפיניטסימל ולמושגים הנגזרים ממנו כגון נגזרת ואינטגרל. אנליזה לא סטנדרטית משתמשת בהרחבת שדה סדור של מספרים ממשיים לשדה סדור של מספרים היפר-ממשיים.
מודל מפורש לאנליזה הלא סטנדרטית
משפט הקומפקטיות ידוע באופיו הלא קונסטרוקטיבי, והוא כרוך בטענות השקולות לאקסיומת הבחירה, כמו קיומם של על-מסננים לא ראשיים. אף על פי כן, אפשר לתאר מודל ל- באופן אנלוגי לבנייה של שדה המספרים הממשיים באמצעות סדרות קושי.
סטפקה קוסטדינובה
סטפקה קוסטדינובה (באנגלית: Stefka Kostadinova בבולגרית: Стефка Костадинова ; נולדה ב-25 במרץ 1965) היא אתלטית עבר, מבולגריה. היא אלופה אולימפית, אלופת עולם ושיאנית העולם הנוכחית (2017) בקפיצה לגובה. שיאה העולמי אותו קבעה בשנת 1987 עומד על 2.09 מטר.
ביוגרפיה
שיאה העולמי, אותו קבעה באליפות העולם ב-1987 ברומא, הוא אחד מהשיאים הוותיקים ביותר בטבלת השיאים העולמיים. היא שברה שבע פעמים את השיא העולמי. שלוש פעמים באצטדיון וארבע פעמים באולם סגור.
מרקו מטברה
ביוגרפיה
הוא עבד בתיאטרון של טאלין ושיחק בין היתר במחזות עלובי החיים, מיס סייגון, צלילי המוסיקה והמלך ואני.
הסכם חודיבייה
הסכם חודיבייה וכיבוש ח'ייבר
הנביא מוחמד ואנשיו נפגשו עם משלחת של אנשי מכה במקום הנקרא חודיבייה. חודיבייה נמצאת במבואת אזור המקדש של מכה, שם אסור להילחם בעונות שנה מסוימות. במקום זה ניהלו שני הצדדים משא ומתן שבסופו הוסכם על שביתת נשק בין הנביא מוחמד ובין מכה לעשר השנים הבאות. כמו כן, המוסלמים לא הורשו לעלות לרגל באותה שנה, אך כן הורשו לעלות לרגל ואף לשהות במכה שלושה ימים בשנה שלאחר מכן.
מחנה הריכוז נאצוויילר-שטרוטהוף
היסטוריה
אסירות נוספות שנרצחו בו הן סוניה אולשנצקי, אנדרה בורל, ורה לי, ודיאנה רודן, שהיו סוכנות מקומיות שפעלו בשירות מחלקת המבצעים המיוחדים של בריטניה. לאחר שנתפסו הן הועברו למחנה, ושם הזריק להן רופא המחנה זריקה שגרמה להן עילפון והן הוכנסו לקרמטוריום. לפחות אחת מהאסירות לא איבדה את הכרתה לחלוטין והתנגדה, אך הושלכה למשרפות בכל זאת.
דניס ברגקאמפ
גם במדי נבחרת הולנד הגיע ברגקאמפ להישגים נאים, שבראשם הופעות בחצי גמר מונדיאל 1998 ויורו 2000, והוא מדורג שני בין כובשי השערים בתולדות נבחרת זו.
שנותיו בארסנל
ברגקאמפ הגיע לשיאו במדי ארסנל לאחר החתמת המאמן הצרפתי ארסן ונגר ב-1996. עם הגעתו ראה ונגר בברגקאמפ חלק מרכזי בשיטת המשחק ההתקפית שתכנן להנחיל בארסנל, ואף אמר עליו כי. באותה עונה סייע ברגקאמפ לארסנל לשפר את הישגיה במידה משמעותית, כשסיים עם הקבוצה במקום השלישי בפרמייר ליג והבקיע במהלכה 12 שערים.
נבחרת הולנד
במונדיאל 1998 הגיע ברגקאמפ לשיא יכולתו במדי הנבחרת, כשהיה השחקן המרכזי בנבחרת, הבקיע שלושה שערים ובישל שלושה נוספים. נבחרתו העפילה עד לחצי הגמר – הישג השיא של הולנד בגביע העולם מזה עשרים שנה. בניצחון על נבחרת יוגוסלביה בשמינית הגמר הבקיע ברגקאמפ את השער הראשון, ובכך שבר שיא כמלך השערים של הנבחרת בכל הזמנים. ברבע הגמר, נגד נבחרת ארגנטינה, בישל לקלייברט בנגיחה את השער הראשון. קלאודיו לופז הבקיע שער שוויון מאוחר יותר, אך בדקה האחרונה של המשחק הבקיע ברגקאמפ את שער הניצחון, שנחשב לאחד משעריו היפים והזכורים ביותר; ברגקאמפ השתלט על כדור ממסירה ארוכה מאוד (64 מ') של פרנק דה בור, העביר אותו בין רגליו של המגן רוברטו אז'אלה, שבא לעברו, ובעט בכדור בעוצמה ובהצלחה לכיוון השער. הולנד הודחה בחצי הגמר לאחר הפסד לברזיל בדו-קרב בעיטות עונשין, בו הבקיע ברגקאמפ את אחד השערים, והפסידה לקרואטיה במשחק על המקום השלישי.
דמותו כשחקן והשפעתו
פרנק רייקארד, ששיחק לצד ברגקאמפ באייאקס ובנבחרת הולנד, תיאר אותו במילים:
בית הכנסת הכוראלי של צ'רנוביץ
בית הכנסת הכוראלי של צ'רנוביץ או ה"טמפל" (Tempel) היהודי של צ'רנוביץ (Der Israelitische Tempel in Czernowitz) היה בית כנסת מודרני בעיר צ'רנוביץ.
מלצוב
רשומות היסטוריות מזכירות את העיר החל משנת 1338 כאשר האזור היה בשליטת ממלכת הונגריה. מלכיה הונגריה העבירה את השליטה בכפר לאצילים שונים. מסוף המאה ה-15 ובמהלך העשור הראשון של המאה ה-16 הכפר היה בשליטת ברדיוב.
הרשות המקומית ממוקמת בגובה של 410 מטרים, ומשתרעת על שטח של 18.876 קמ"ר. האוכלוסייה המשוערת היא כ-1460 נפשות.
רכבת קלה
חסרונות
בניית רכבת קלה עילית (מעל פני הקרקע) צורכת שטח יקר, בפרט אם מדובר במרכזי ערים. מסילות הרכבת הקלה נבנות במקום נתיבי כביש (אם כי ישנם מקומות רבים בהם רכבות קלות חולקות אותו כביש עם אוטובוסים ומכוניות). בניית הרכבת הקלה על פני הקרקע איטית יחסית וגורמת לזיהום סביבתי רב, לאבק, לרעש ולמפגעים נוספים של אתר בנייה. הפרעות אלו משמעותיות במיוחד בבניית רכבת קלה כיוון שמדובר באתר בנייה שנמתח לאורך כל העיר או רצף הערים. עלות בניית קו רכבת היא גבוהה יחסית - עלות כל קילומטר מסילת רכבת עילית הוא בין 25 ל-35 מיליון דולרים.
עטרות (אפרים)
בתנ"ך
על פי המסופר בספר יהושע, היא נמצאה בגבול שבט אפרים:
זיהוי
זכריה קלאי כותב, שאם גבולות נחלת שבט אפרים ביהושע פרק ט"ז חופפים לנחלת שבט אפרים כמתואר ברשימת ערי הלויים ביהושע כא, יש להעדיף את הזיהוי הצפוני יותר של גליק, בתל אל-מזר, שכן עטרות הוא היישוב הצפוני ביותר בנחלת אפרים. אם, לעומת זאת, גורסים שהגבולות בפרק ט"ז מצומצמים מאלו המשתמעים מרשימת ערי הלויים, יש להעדיף את הזיהוי בתל שייח א-דיב.
יהדות רג'ו אמיליה
יהודים הגיעו לעיר רג'ו אמיליה שבצפון איטליה בימי  האימפריה הרומית. הם המשיכו להתגורר בה לאחר התפרקותה ומהמאה ה-15 היו תחת השלטון הנאור של הדוכסים של משפחת אסטה (Este) אשר הזמינום בתור בנקאיים. במאה ה-17 הוקם גטו בעיר אך לא נגרם ליהודים סבל מיוחד. מספר התושבים היהודים בעיר הגיע עד לקרוב ל-1,000.
הקמת הגטו
"יהודי רג'ו אמיליה חנכו ב-15 בינואר 1858 היכל זה – עדות של האמונה (באלוהים) שמורה בנו ושל לב גאה, בתקוה לתחיה שלנו (של יהודי איטליה) ושל איטליה. (היו אלה ימי התחיה והקמת המדינה האיטלקית). הקהילה (ברגיו אמיליה) הישראלית (היהודית) מודה לכל אלה שיזמו והשלימו פרויקט מפואר זה, ביום היובל לאירוע החגיגי, ולזכרו מציבים (שלט זה) כדי שהדורות הבאים ישמרו יחד עם דת אבותיהם, את אהבת המולדת (האיטלקית כמובן)."
חוק קולון
יחידות מידה
ערכו של קבוע קולון תלוי במערכת היחידות בה עובדים.
O
O (או) היא האות החמש עשרה באלפבית הלטיני.
היסטוריה
מקורה של האות באות השמית "ע" – אשר נכתבה בכתב הפרוטו-כנעני בצורת עין, והתפתחה לצורת עיגול באלפבית הפיניקי והעברי הקדום. אות זו עברה לאלפבית היווני בתור אומיקרון, וממנו עברה ללטינית.
סטרדיוואריוס
הפריט שנמכר במחיר הגבוה ביותר הידוע הוא כינור "ליידי טנאנט" מ-1699 שנמכר במכירה פומבית בשנת 2005 במחיר של 2,032,000 דולר. מעריכים כי בעסקאות פרטיות נמכרו כינורות במחירים גבוהים אפילו יותר.
ארדון ישארי
ארדון ישארי (בגרמנית: Ardon Jashari; נולד ב-30 ביולי 2002 בכאם שבשווייץ) הוא כדורגלן שווייצרי המשחק בעמדת הקשר האחורי בקבוצת לוצרן מליגת העל השווייצרית ובנבחרת שווייץ.
נבחרת הונג קונג בכדורגל
היסטוריה
הונג קונג העפילה לשלושה טורנירים של גביע אסיה בכדורגל, כולל הטורניר של 1956 שאותו אירחה וסיימה במקום השלישי.
דיני שימוש בכוח
היסטוריה
בעבר, מלחמה נתפסה ככלי לגיטימי לפתרון סכסוכים ולא הייתה מגבלה מבחינת המשפט הבינלאומי על האפשרות של מדינה לפתוח במלחמה. באמנות האג וחוקת חבר הלאומים הוגבלה לראשונה הזכות של מדינה לצאת למלחמה ונקבע כי יש לעשות מאמץ לפתרון סכסוכים בדרכי שלום. הגבלות אלו לא מנעו את מלחמת העולם הראשונה.
איום בשימוש בכח
איום בשימוש בכח גם עשוי להיחשב להפרה של איסור השימוש בכח, אלא אם כן השימוש בכוח מותר באותן נסיבות. לדוגמה: איום לפלוש למדינה אחרת כדי לכבוש בה שטחים – אינו חוקי. לעומת זאת, איום לפעול כנגד מדינה תוקפנית הוא חוקי כי הפעלת הכח לשם הגנה עצמית היא לגיטימית.
אישור מועצת הביטחון
מנגנון אישור שימוש בכח על ידי מועצת הביטחון כולל שני שלבים:
אהרן מאיר
פרשת ויסות מניות הבנקים
באפריל 1986, לאור המלצות ועדת בייסקי לחקר פרשת ויסות מניות הבנקים להדיחו מתפקידו, והוא התפטר. הוועדה גם החליטה למנוע ממנו לכהן בעתיד בתפקידים נוספים במערכת הבנקאית. למרות החלטה זו המשיך להיות מועסק בבנק, לרבות ניהול שלוחותיו מחוץ לישראל, והיה חבר בוועדת האשראי שלו. בעקבות לחץ ציבורי פרש בסוף אותה שנה מכל תפקידיו בבנק ומנה ליושב ראש חברת "אסם".
מאיר שכר את שני עורכי הדין המובלים במשק יגאל ארנון ויעקב נאמן, שהצליחו להביא לזיכויו מחפת הספק. זאת עקב קשיים בהוכחת ההסכם עם הברוקר משה לביא, שנעשה ברובו בעל-פה. ביוני 1988 זוכה מאשמת מרמה, ובאפריל 1989 מאשמת רישום כוזב במסמכי תאגיד. אולם בעקבות סערה ציבורית ועתירה לבג"ץ, הועמד לדין שוב ב-1990 ב"משפט הבנקאים". לאחר שהתברר שראשי הבנקים פעלו ביודעין ובתיאום במשך שנים רבות בוויסות מניותיהם, תוך גרימת נזק אדיר לציבור המשקיעים ולאוצר המדינה שנאלץ לחלץ את הבנקים מקריסה. ב"משפט הבנקאים" נגזר על מאיר עונש של מאסר על תנאי של שנתיים וכן קנס בסך 600,000 ש"ח. בערעורו לבית המשפט העליון, זוכה מאיר מאחד משלושת האישומים בהם הורשע, אך עונשו נותר על כנו.
חיים אישיים
בנו הוא הרב אליאב מאיר, רבו לשעבר של המושב גמזו.
הלילה האפל ביותר
עלילה
מירה ופלאש נמלטים מידיהם של הפקחים השחורים בעזרת כוחו של האטום. בזמן שהאטום, מירה וחברת הצדק של אמריקה נלחמים בגדודי פקחים שחורים, הפלאש עוזב כדי לספק לגיבורי העל ברחבי העולם את המפתח להבסתם של הפקחים המרושעים (איחודם של צבעים עם טבעת כוח ירוקה). ג'ין לורינג, גרושתו של האטום המקורי, הורגת את חבר ה-JSA דאמאג', וגורמת להחייאתו מחדש כפקח שחור, מה שמגביר את כוחה של סוללת הכוח השחורה. בארי אלן מגיע לקוסט סיטי למקום שבו השתגרה סקאר עם סוללת הכוח השחורה. בינתיים, היד השחורה מזמן את נקרון, שמחייה את תושבי קוסט סיטי.
בזמן שהם מזמנים את שבעת החילות לכדור הארץ, גאנטת משכפל את שבע טבעות הכוח הצבעוניות הקיימות כדי להעצים את כוחם וממנה שבעה חברים שאינם מן החיל: את עצמו כירוק, בארי ככחול, מירה כאדומה, לקס לות'ר ככתום, הדחליל כצהוב, האטום כאינדיגו, ווונדר וומן כוורודה (לאחר שהפריד אותה מטבעת הכוח השחורה). מנהיגי החילות וסגניהם החדשים נלחמים בנקרון אך אינם יכולים לעצרו, בעיקר משום שלות'ר אינו יכול להשתלט על כוחו של לארפליז. ג'ון סטוארט מנסה לעצור את המון הפקחים השחורים, כאשר ששת החילות המאוחדים מצטרפים ונלחמים בפקחים השחורים. בקוסט סיטי, היונה מנסה להגיע לסוללת הכוח השחורה אך נסוגה לאחר שהיא מגלה דמות שמנסה לפרוץ מתוך הסוללה. נקרון הורג שומר יקום ומשתמש בדמו כדי לזמן דמות מכדור הארץ. גאנטת מגלה לכל שמדובר בישות החיים שהחלה את הקיום. מסתבר שכדור הארץ הוא המקום בו החלו החיים, עובדה ששומרי היקום ניסו להסתיר כדי לשמור על ישות החיים מכל רע ולהצדיק את כוחם. נקרון דוקר את ישות החיים, בכך גורם לכל יצור חי להרגיש כאב. בזעמו על כך שהצורך בשליטה של שומרי היקום גרם למותו של אבין סור, סינסטרו דוקר את גאנטת בעזרת טבעתו.
מדנין (עיר)
פעילות ציונית
פעילות ציונית החלה במדנין רק אחרי מלחמת העולם השנייה. בראשית שנת 1945 הגיעו אליה לראשונה שליחים של אגודת "עטרת ציון" מג'רבה, והקימו סניף מקומי. נעשו ניסיונות להקים סניפים של תנועת הצופים ובית"ר.
רבני העיר
מבין רבני מדנין הנודעים:
פעם הייתי
שם הסרט
השם "הבלש" שם במרכז את אריק הצעיר. השם "גמדים" מעביר את מרכז הכובד אל סילביה ומשפחתה. השם "שיעור באהבה" מתמקד ביעקב ברייד, המסביר אהבה מהי ללקוחותיו וגם לאריק, ובקלרה, המדריכה את לקוחותיו הביישנים של ברייד באורחות חיזור. שמו הסופי של הסרט, "פעם הייתי" חוזר ומתמקד באריק, אך הפעם זהו אריק הבוגר, הנזכר בנעוריו. השם "פעם הייתי" נשמע בסרט בשיר הילדים "פעם הייתי בתימן", אחד משלל שירי התקופה הנשמעים בסרט.
הכמיהה לאהבה
רבים מגיבורי הסרט כמהים לאהבה. גיבור הסרט, יעקב ברייד הוא שדכן, העוסק בשידוך אנשים לשם אהבה (ולא ל"פצ'ה מצ'ה", כלשונו). הוא עצמו משתוקק לאהבתה של קלרה. סילביה מפצירה בברייד לאורך כל הסרט שימצא לה חתן ("אם אתה יושב פה זה רע מאוד, סימן אתה לא מחפש לי חתן", היא מאיצה בברייד), וברייד משדך לה את מאיר, שביקש אישה נמוכה ממנו, אך מאיר מתאהב בקלרה, שאליה הביא אותו יעקב ברייד כדי שתדריך אותו בהליכות חיזור. בתחילת הסרט אומר אריק "לא הבנתי למה עושים מאהבה כזה עניין", אך במהלך הסרט הוא מתאהב בתמרה, המתארחת בקיץ בבית השכנים, ואף היא מתאהבת בו.
ביקורות והצלחה מסחרית
יאיר רוה כתב כי "הסרט הוא אחד משיאיו של נשר, והוא מצליח לרגש ולהפתיע". רוה אף החמיא למשחקו של אדיר מילר: "אדיר מילר והדמות שהוא מגלם הם אחד הניסים הגדולים של הסרט הזה. הציניות הישראלית - גם שלי, מודה - לא האמינה שזה אפשרי. התפקיד הזה הוא סטירת לחי לציניקנים".
דן-דין השופט
בישראל שודרה הסדרה במקור בטלוויזיה החינוכית ב-1988. את שיר הפתיחה העברי של הסדרה, המבוסס על שיר הפתיחה של הסדרה הספרדית המקורית, ביצעו שלמה גרוניך ודפנה ארמוני. את המילים בעברית לשיר כתבה לאה נאור.
דונלד ג'והנסון
ביוגרפיה
ג'והנסון קיבל דוקטורט מאוניברסיטת שיקגו ב-1974. בזמן גילויה של לוסי הוא היה מרצה בכיר לאנתרופולוגיה באוניברסיטת קייס ווסטרן ריזרב. ב-1981 הקים את המכון למוצא האדם באוניברסיטת קליפורניה בברקלי, וב- 1998 עבר לאוניברסיטת המדינה של אריזונה.
בסתיו 1973 ג'והנסון היה דוקטורנט שהצטרף למשלחת שארגן הגאולוג הצרפתי מוריס טייב לחדאר שבאתיופיה. באותה תקופה אתיופיה הייתה אזור בלתי נחקר מבחינת מאובנים, וכל מאובני ההומינידים האפריקאים המפורסמים הגיעו מטנזניה, קניה ודרום אפריקה. בנובמבר 1973, לקראת סוף עונת השדה הראשונה, גילה ג'והנסון עצם קרסול של הומיניד, כיום מסומנת בסימון הקטלוגי AL 129-1 ונחשבת למאובן הראשון שהתגלה מהמין אפרנסיס. צורת העצם רמזה שבעליה הילך בקומה זקופה והיא תוארכה לגיל של כשלושה מיליוני שנים, עתיק בהרבה מכל הומיניד הולך-על-שתיים שהיה ידוע באותו זמן.
רעות יהודאי
ביוגרפיה
רעות יהודאי גדלה במושב שדה משה. למדה בבית ספר למוסיקה רימון.
בשנת 2014 השתתפה בשלב האודישנים בעונה השלישית של דה וויס. היא ביצעה את השיר "דבש", אך לא הצליחה להעפיל לתוכנית.
יהודאי בעלת אולפן הקלטות ביתי ומשמשת כמעבדת מוזיקלית. היא מלמדת הפקה מוזיקלית בבית הספר רימון ומופיעה במסגרת ההרכב "ארבעתנו". היא שיתפה פעולה עם דוד ד'אור, ארקדי דוכין, ומיקי גבריאלוב, ומשמשת כזמרת ליווי בהופעותיה של הזמרת גליקריה.
תאו
מאפיינים
התאו הוא בעל חיים גדול וכבד, משקלו עולה על 500 ק"ג ויכול להגיע ללמעלה מטונה. אורכו נע בין 2.5 ל-3 מטרים ואורך קרני הזכר יכול להגיע ל-1–2 מטרים.
בסוג תאו קיים תת-הסוג "אנואה" ובו שני מינים: "אנואה השפלה" (Bubalus depressicornis) ו"אנואה ההרים" (Bubalus quarlesi).
רבייה
ההריון של נקבת התאו נמשך 11 חודשים, ובסופו נולד עגל אחד שמשקלו 30–40 ק"ג. הוא נעמד על רגליו תוך פחות מחצי שעה, ומתחיל לינוק חלב מאמו. כעבור כמה ימים הוא מסוגל לנוע כשאר חברי הלהקה.
יסמין (צמח)
אטימולוגיה
השם "יסמין" מקורו בשפה פרסית אמצעית. לאחר הכיבוש המוסלמי של פרס היא החלה לשמש גם בשפה הערבית. דרך הערבית השם נכנס לטורקית, לטינית, ואז לצרפתית תיכונה בסביבות 1570. המילה נכנסה לשימוש לראשונה באנגלית ב.
נעמה חן
נעמה חן (נולדה ב-26 במאי 1986) היא מנחה, שדרנית וקריינית פרסומות.
ביוגרפיה
החל מינואר 2016, משמשת כמגישת התוכנית "אקו לייף" בתחנת הרדיו eco99fm, וכאחראית הפרויקטים של רדיו ללא הפסקה 103FM.
אחריות רשויות ציבור ועובדי מדינה
הסדרה חקיקתית
נושא אחריות המדינה בנזיקין מוסדר בישראל בפקודת הנזיקין ובחוק הנזיקים האזרחיים (אחריות המדינה). סעיף 6 לפקודת הנזיקין עוסק במעשה לפי חיקוק. הסעיף יוצר הגנה לפיה אם מעשה שגרם נזק נעשה מכוח חיקוק, או מתוך אמונה בתום לב שקיים חיקוק רלוונטי, לא קיימת אחריות בנזיקין. סעיף 2 לחוק הנזיקים האזרחיים קובע כי "דין המדינה, לעניין אחריות בנזיקים, כדין כל גוף מאוגד, פרט לאמור להלן בחוק זה". הסעיף הבא מציג סייג לאחריות המדינה, לפיו "אין המדינה אחראית בנזיקין על מעשה שנעשה בתחום הרשאה חוקית, או בתום לב תוך שימוש מדומה בהרשאה חוקית; אולם אחראית היא על רשלנות שבמעשה". לצד עקרון השוואת המעמד המעוגן בחוק, קובע החוק חריגים להטלת אחריות על המדינה:
פסיקת בית המשפט העליון בנושא
ניכר שהחוק הישראלי מטיל אחריות נזיקית רחבה יחסית על המדינה. בניגוד לחוק האמריקני למשל, החוק הישראלי אינו כולל סייגים רבים להטלת אחריות. על-כן, עם השנים הפסיקה הישראלית ייבאה סייגים כאלה משיטת המשפט האנגלו-אמריקאית. כפי שיודגם להלן, ניתן לדמות את המגמות בפסיקה בעניין הטלת אחריות על המדינה לתנועת מטוטלת, הנעה בין אחריות רחבה לאחריות מצמצמת. תחילה אימצה הפסיקה את הסייגים לאחריות מן המשפט האנגלו-אמריקני. לאחר מכן ניתן להבחין במגמה של הרחבת אחריות המדינה. בשנות התשעים, עת ניתן פסק דין לוי, היה נראה כי קיימת חזרה למגמה המצמצמת, אך פסקי דין שניתנו לאחרונה מעוררים שאלות אם זו אכן המגמה. נסקור להלן את פסקי הדין המרכזיים בכל תקופה.
תקופת גיבוש הסייגים
בפרשת סרג עדין נדון מקרה של הצפת מחסן, לאחר שהעירייה התעלמה מבעיות תשתית במקום ונמנעה מהסדרת הניקוז. התביעה נדחתה, תוך-כדי קביעת מספר סייגים:
אחריות עובדי ציבור בדין הישראלי
כאמור, המצב בישראל באשר לחבותם של עובדי ציבור בנזיקין היה בעבר מושתת על העיקרון ש"עובד ציבור אחראי לכל עוולה שעשה, ואם ייתבע לדין על כך ייתבע אישית" (סעיף 7א הקודם לפקודת הנזיקין, שתוקן בתשס"ה). על גישה זו הושמעה ביקורת רבה מפי מלומדים. אחת מהטענות העיקריות הייתה כי הטלת אחריות אישית על עובדים, שפעלו בתום-לב וללא כוונת זדון, תגרום להרתעת יתר ולהימנעות מפעולה.  פרופ' ישראל גלעד מהאוניברסיטה העברית הציע במאמר משנת 1995 "להרחיב את הפטור לעובד הציבור... כך שיחול על כל מעשה או מחדל שעשה העובד בתום-לב במהלך עבודתו".  ואכן, בשנת 2005 שונה החוק, וכיום נוסח הסעיף קובע כי "לא תוגש תובענה נגד עובד ציבור על מעשה שעשה תוך כדי מילוי תפקידו השלטוני כעובד ציבור, המקים אחריות בנזיקין". עם זאת, נקבע כי כאשר אותו מעשה נעשה ביודעין, מתוך כוונה לגרום נזק, או בשוויון נפש לאפשרות גרימתו, לא יזכה העובד לפטור.   כלומר, כאשר העובד מתרשל ואף כאשר הוא סוטה סטייה חמורה מתפקידו, הוא חסין מפני תביעה. עם זאת, במקרה של סטייה חמורה מתפקיד עומדת לרשות האפשרות לתבוע את העובד תביעת שיפוי. רק במקרים של מעשה מכוון או שוויון נפש, ניתן לתבוע את העובד. ניתן לבקר את נוסח התיקון בשני מישורים. ראשית, עולה השאלה מהו ההבדל בין "סטייה חמורה" לבין "מעשה מכוון". שנית, לא ברור מדוע שוויון נפש נתפס כחמור יותר מסטייה חמורה, שכן על שוויון נפש מוטלת אחריות ועל סטייה חמורה לא. פסק דין שמדגים את נושא האחריות של עובד ציבור הוא עניין מירו, שם, שוטר שהתארח במסיבה השאיר על ספה את אקדחו הטעון ואחד האורחים הרים את האקדח וירה בבן משפחתו. פסק הדין הטיל אחריות אישית על השוטר בנימוק שלא עמד בסטנדרט ההתנהגות הנדרש משוטרים.
תחולת חוק אחריות המדינה בנזיקין על פעולות לוחמתיות
בתגובה לפרשנות המצמצמת, הרחיבה הכנסת את החריג באמצעות מספר תיקוני חוק. סעיף מספר 1 לחוק מגדיר פעולה מלחמתית כך: "לרבות כל פעולה של לחימה בטרור, במעשי איבה או בהתקוממות, וכן פעולה לשם מניעתם של טרור, מעשי איבה או התקוממות שהיא פעולה בעלת אופי לוחמתי, בהתחשב במכלול נסיבותיה, ובכלל זה במטרת הפעולה, במיקומה הגאוגרפי או באיום הנשקף לכוח המבצע אותה". בכך, אימצה הכנסת את השיקולים שהתווה בית המשפט העליון בעניין בני עודה. סעיף 5א שהוסף קובע כללים מצמצמים לתביעות נזיקיות מן הסוג הנדון; סעיף 5ב החיל את הסייג גם על ארגוני טרור ונתינים של מדינת אויב. סעיף 5ג צמצם עוד יותר את אחריות המדינה. הוא קבע שככלל, המדינה אינה אחראית לנזק שנגרם באזור עימות בשל מעשה שביצעו כוחות הביטחון.
אחיטוב
אֲחִיטוּב הוא מושב במועצה אזורית עמק חפר, שנמצא בין חדרה לנתניה ומשתייך לתנועת הנוער "האיחוד החקלאי". שטח המושב נע בין 2,900 ל-3,100 דונם.
פונקציית המלבן
אפשר לבטא את פונקציית המלבן באמצעות פונקציית הביסייד \ u(t): או לחלופין
התמרת פורייה הרציפה של פונקציית המלבן היא
סמל אוהיו
סמל מדינת אוהיו או החותם הגדול של מדינת אוהיו (באנגלית: The Great Seal of the State of Ohio) הוא סמלה של מדינת אוהיו שבארצות הברית. הסמל מציג אלומת חיטה המסמלת חקלאות ושפע, מקבץ של שבעה עשר חצים, המסמלים את היותה המדינה השבע עשרה שהצטרפה לארצות הברית. ברקע מופיע הר לוגאן כפי שהוא נראה מאחוזת אדנה שהיא אתר חשוב בהיסטוריה של אוהיו. השמש ושלוש עשרה הקרניים מסמלות את שלוש עשרה המדינות הראשונות של ארצות הברית הזורחות מעל המדינה הראשונה מהטריטוריה הצפון מערבית שהצטרפה לאיחוד. בסמל מופיעים גם נהר סקיוטו ושדות מעובדים.
אלן בלום
חייו הפרטיים
בלום היה רווק ומעולם לא נישא. בשנת 2000, שמונה שנים לאחר מותו של בלום, כתב סול בלו, שהיה חברו הקרוב ועמיתו להוראה באוניברסיטת שיקגו, את "רוולסטין" (Ravelstein), הרומן האחרון שלו, המבוסס על רעיונותיו החברתיים, שבו הוא גם הוציא את בלום מהארון, כשגילה שהיה הומוסקסואל ושנפטר מאיידס. אף ששמו של בלום אינו מוזכר, ניכר כי הדמות המתוארת בספר מבוססת על בלום.
הרפובליקה לאפלטון
עד לשלהי המאה העשרים, נהה חלק הארי של מומחי אפלטון בשפה האנגלית אחר מסורת שהתיכה תאולוגיה נוצרית עם אפלטון. השקפה זו, המכונה אפלטוניות נוצרית, מפרשת את אפלטון כמבשרו של העידן הנוצרי הממשמש ובא, מונותאיסט בעולם פוליתאיסטי. באסכולה זו מוחזק סוקרטס כקדוש קדם-נוצרי, שהמסורת מדגישה את נדיבותו וסגולות אוניברסליות נוספות, כגון מותו כקדוש מעונה. במילותיו של ג'ורג' גראנט: "הסטראוטיפים אומרים שהנצרות הובילה להתפשטות יתר של הנשמה".
סנחריב
שמותיו
מעבר להיותו שם תאופורי (כזה המכיל אלמנט דתי), שמו של סנחריב, כמו שמות מסופוטמיים רבים, הוא למעשה משפט פועלי בן שלושה מרכיבים - סין (=אל הירח המסופטמי) - נושא המשפט. אח (=בן לאותם הורים, כבעברית - אשר היא שפה שמית גם כן) - מילה הבאה עם יחסת הדאטיב המציינת מושא עקיף. והפועל אריב - (גוף שלישי, יחיד, זמן עבר של הפועל ʔirabum שמשמעותו לערוב, לפצות, לתת כפיצוי) - המופיע כנהוג באכדית, בסוף המשפט. בניגוד למקבילו העברי, הוא אינו מצריך מילת יחס. תרגום השם מאכדית יהיה אפוא "(האל) סין פיצה על האח".
המלחמה בלבנט
[21] שהיו רבות באזור, בהרסם עם אילי ניגוח,
מילק (סרט)
הפקה
צילומי הסרט החלו בינואר 2008. חלקים רבים מהסרט צולמו ברחוב הקסטרו ובאתרים אחרים ברחבי סן פרנסיסקו. רחוב קסטרו כולו עוצב בזמן הצילומים כך שיתאים לאווירה של שנות השבעים. חנותו לשעבר של מילק, "קסטרו קאמרה", שהפכה בינתיים לחנות מתנות, נשכרה על ידי המפיקים למספר חודשים, ושוחזרה לצורך צילומי הסרט. צילומי הסרט הסתיימו במרץ 2008.
ביקורות והכנסות
הסרט זכה לביקורות חיוביות ולשבחים רבים ממבקרי הקולנוע. בהתבסס על 198 ביקורות, אתר הקולנוע האמריקאי "Rotten Tomatoes" העניק לסרט ציון 93. איי. או. סקוט מהניו יורק טיימס כתב שמדובר על "סרט פלאי, שיעור היסטוריה מרתק ורב-שכבתי".
סנחריב
המלחמה בלבנט
[26] בקר וכבשים ללא מספר, הבאתי משם
[37] ואשר לחזקיהו
[38] תפארת מלכותי המאיימת ניצחה אותו, ו
[46] וכמו כן בנותיו, הרמונו, נשותיו וגבריו
[47] נגנים, ששלח אחרי
[48] לנינוה, עיר מלכותי. לשלם לי מס
ב בספר מלכים מסופר שכאשר עמד סנחריב להטיל מצור על ירושלים,. היסטוריונים מודרניים, וגם עתיקים כדוגמת יוסף בן מתתיהו, טוענים כי מדובר במגפה שהכתה במחנה האשורי. ההיסטוריון היווני הרודוטוס כתב כי עכברים באו בליל למחנה אשור ואכלו את כל נשקי החיילים. אין אישור למאורע במקורות חוץ-תנ"כיים בני הזמן, אולם עובדה היא שירושלים לא נכבשה בידי אשור בתקופה זו, וכן שסנחריב המשיך לשלוט עוד שנים ארוכות לאחר מכן. אך אכן נהרג בידי שני בניו.
מלחמות נוספות וסוף ימיו
במהלך מסע מלחמה של סנחריב לעילם ב-694 לפנה"ס, איגפו העילמים את האשורים מצפון, ותפסו את בבל, כשהם שובים את אשור-נדין-שומי, ומעלים לשלטון אציל מקומי בשם נרגל-אושזיב. סנחריב שב וכבש את בבל ב-693 לפנה"ס, אך איבד אותה בשנית כשחזר להילחם בעילמים. הפעם עלה לשלטון אציל כשדי בשם מושזיב-מרדוך, ששלט בבבל במשך 4 שנים.
היסטוריה
תחום מחקר ההיסטוריה מתייחס אל חקר תרבויות בעלות מערכות כתב. תרבויות כאלה הופיעו לראשונה באזורים של המזרח התיכון בסוף האלף ה־4 לפנה"ס, ומאוחר יותר בשאר העולם. התקופה שלפני המצאת הכתב נקראת פרהיסטוריה, ונחקרות במסגרת מדע הארכאולוגיה. עם זאת, שינויים וחידושים במתודולוגיה ההיסטורית, בעיקר במרוצת המאה ה־20, הביאו לשימוש גובר בכלים שאינם טקסטואליים לחקר ההיסטוריה ולאימוץ מתודולוגיות של דיסציפלינות אחרות, כגון האתנוגרפיה על מנת להתגבר על מגבלות אלו. בתחילת המאה ה־21 מחקרים היסטוריים רבים החלו להתבסס על אוריינות דיגיטלית וחיפושם של מאגרי מידע אינטרנטיים לצורך מחקרים פוליטיים, תרבותיים וחברתיים אודות העבר.
מטריאליזם היסטורי
מטריאליזם היסטורי היא גישה מתודולוגית לחקר החברה, הכלכלה וההיסטוריה. מטריאליזם היסטורי מחפש אחר הסיבות להתפתחות ושינויים בחברות אנושיות, באופן בו אנשים, באופן קולקטיבי, יוצרים משמעות לחיים וכך נותנים דגש, דרך ניתוח כלכלי, לכל מה שמתקיים יחד עם הבסיס הכלכלי של החברה (למשל, מעמדות חברתיים, מבנים פוליטיים, אידאולוגיות).
מיקרו היסטוריה
מתודה בחקר ההיסטוריה שהתפתחה בעשורים האחרונים של המאה העשרים. באמצעות בדיקה מדוקדקת של חומר ארכיוני אודות פרשה אחת, שבמרכזה עמדו "גיבור" או "גיבורה" אשר לא נמנו עם השכבות המעצבות את מהלך ההיסטוריה, מציעים החוקרים הסבר למציאות ולתמורות בחיי התקופה – בייחוד בפינות שאליהן אין על פי רוב גישה בכלי מחקר אחרים. ייחודה של המיקרו היסטוריה היא בכתיבת ההיסטוריה "מלמטה", מהפרטים הקטנים של חיי היומיום. לפני עליית זרם המיקרו היסטוריה לא נסקרו לפרטיהם פשוטי העם קשי היום שעבדו למחייתם מבוקר עד ערב. במהלך רוב שנות ההיסטוריה האנושית לא ידעו רובם קרוא וכתוב, וחייהם הספציפיים לרוב לא הותירו חותם בספרי ההיסטוריה.
תיקוף
התקופה הפרה-היסטורית, שעד להמצאת הכתב, תוּקפה, בדרך כלל, בהיסטוריוגרפיה המודרנית, על פי השליטה של האדם בחומר, כמו האבן והברזל, ודרגת ההתפתחות של ההתיישבות האנושית. בראשית העת החדשה, התקבלה חלוקת הציויליזציה האנושית, מאז המצאת הכתב, לשלוש תקופות עיקר: העת העתיקה, ימי הביניים והעת החדשה. היסטוריונים מחלקים בהן תקופות משנה, למשל תקופת הרנסאנס, או תקופת הבארוק, בראשית העת החדשה. במאה ה־19, יישם הפילוסוף הגרמני פרידריך הגל את החלוקה הזו ב"תולדות הפילוסופיה", כחלק מן השיטה שהציע להבנת תולדות הרעיונות.
דירוג הרים HC (אופני כביש)
היסטוריה
ב-1979 הוחלט להוסיף קטגוריה נוספת, אך הפעם לא "קטגוריה 5" כי אם "קטגוריה בלתי מדורגת" (HC).
נשים בממשלות ישראל
מאז קום המדינה ועד היום מונו 32 נשים כשרות בממשלות ישראל ו-16 נשים כסגניות שר. על אף מיעוט הנשים בתפקידים אלו, ישראל היא בין המדינות המעטות בהן כיהנה אישה כראש הממשלה, אך מלבד עובדה זו, ישראל מפגרת אחר רוב מדינות העולם המערבי, הן בשיעור הנשים בבית המחוקקים, הכנסת, והן בממשלה. נכון לינואר 2023, בממשלת ישראל השלושים ושבע מכהנות שש שרות.
החל משנות ה-90, מהוות הנשים כ-6% עד 33% מממשלות ישראל. לשם השוואה, במדינות סקנדינביה אחוז הנשים בממשלה הוא בין 40% ל-50%, במדינות צפון אמריקה למעלה מ-20% ובמערב אירופה קרוב ל-20%. הממוצע הישראלי דומה לממוצע ביפן ובמדינות דרום אמריקה.
תפקידים בכירים - נשים בממשלות ישראל
תפקיד יושב ראש הכנסת אויש גם הוא על ידי אישה אחת בלבד - דליה איציק (שאף כיהנה כנשיאה בפועל בעקבות תפקידה לאור התפטרותו של משה קצב).
שנות ה-90
אורה נמיר ממפלגת העבודה, אשר מונתה לתפקיד שרה בפעם הראשונה קיבלה את המשרד להגנת הסביבה ושולמית אלוני, יו"ר מרצ באותה תקופה, מונתה לשרת החינוך והתרבות. במהלך כהונת הממשלה ה-25, בכנסת השלוש עשרה החליפו השתיים תיקים, כאשר ראשונה עברה נמיר, ממשרד הגנת הסביבה, שנחשב באותו הזמן לשולי, למשרד העבודה והרווחה שם כיהנה גם לאורך כל הממשלה ה-26 במשך 3.5 שנים. אלוני נאלצה לעבור בשנת 1993 למשרד התקשורת ולמשרד המדע והטכנולוגיה (בהמשך שינה את שמו למשרד המדע והאמנויות) עקב עימותים עם הדתיים ושם כיהנה במשך 3.5 שנים גם כן.
העשור הראשון של המאה ה-21
בבחירות לכנסת השש עשרה נשאר אריאל שרון בתפקידו כראש הממשלה ושמר על 3 שרות בממשלתו החדשה, הממשלה ה-30. מלבד לבנת, גם לבני נשארה כשרה, אך הפעם לתפקיד מעט בכיר יותר כשרה לקליטת עלייה ויהודית נאות ממפלגת שינוי מונתה לשרה להגנת הסביבה על פי בקשתה.
ציפי לבני, אשר המשיכה להחזיק בתפקיד שרת המשרד לקליטת עלייה עד סוף הקדנציה של אריאל שרון עשתה את ההתקדמות הגדולה ביותר, ממשרד הנחשב לקטן, דרך משרד הבינוי והשיכון ומשרד החקלאות שבהם החזיקה מספר חודשים ועד משרד המשפטים אשר קיבלה בינואר 2005 ונחשב לאחד מהמשרדים החשובים ביותר בממשלה. לבני החזיקה במשרד המשפטים ונחשבה בעת כהונתה לאחת הנשים הפופולריות בממשלה מכלל השרים, כאשר הצליחה להגיע לתודעת הציבור הרחב בזמן קצר.
שנות העשרים של המאה ה-21
לכנסת העשרים ושלוש, נבחרו 29 נשים (במשך המספר עלה ל 33), ובהשבעת ממשלת ישראל השלושים וחמש הושבעו מספר שיא של שרות - 8 שרות - 4 מסיעת כחול לבן, 3 מסיעת הליכוד ואחת מסיעת גשר. מסיעת כחול לבן הושבעה עומר ינקלביץ' כשרת התפוצות ובכך הפכה לשרה החרדית הראשונה בישראל, מקום המדינה. גם פנינה תמנו-שטה מכחול לבן, שרת העלייה והקליטה, קבעה תקדים בכך שהפכה שרה הראשונה מהעדה האתיופית בישראל -תקדים כפול, כיוון שגם שר (גבר) אתיופי עדיין לא היה בממשלות ישראל. שתי השרות הנוספות מסיעת כחול לבן הן: השרה לעניינים אסטרטגיים אורית פרקש-הכהן, והשרה לשוויון חברתי מירב כהן. מסיעת הליכוד, לראשונה מקום המדינה, התמנתה שרה למשרד התחבורה - מירי רגב. השרות הנוספות מהליכוד שמונו הן השרה להגנת הסביבה גילה גמליאל וציפי חוטובלי שמונתה לשרה במשרד חדש שהוקם בממשלה זו, משרד ההתיישבות. מסיעת גשר מונתה אורלי לוי-אבקסיס למשרד נוסף שהוקם בממשלה זו, המשרד לחיזוק וקידום קהילתי. שלוש שרות הליכוד כיהנו כבר בעבר כשרות, ואילו ארבע שרות כחול לבן ואורלי לוי אבקסיס מגשר, מונו לראשונה כשרות. בינואר 2021 פורסם המדד העולמי של נשים בפוליטיקה בו מוקמה ישראל במקום ה-77 בעולם באחוז הנשים בממשלה, עם נתון של 25% נשים (7 שרות מתוך 28 שרי הממשלה).
יוסף לישנסקי
המגן
לאחר עזיבתו את "השומר", נפגש לישנסקי במושבה כנרת עם קבוצת שומרים, חלקם דחויי "השומר", והוחלט להקים ארגון שמירה מתחרה, בשם "המגן". כיוון שלא היה ברצונם להתחרות ב"השומר", שפעל בעיקר בגליל באותה עת, הוחלט לפנות למושבות הדרום, ולכבוש את השמירה מידי הערבים ששמרו בהן. לישנסקי, שנבחר כמנהיג הארגון, נשלח לשאת ולתת עם מושבות הדרום כדי לקבל את השמירה. "המגן" קיבל את השמירה בכמה יישובים, ובהם רוחמה, באר טוביה ועקרון. כעבור חודשים מספר זכה בשמירה גם בגדרה. למרות סעיף מפורש בתקנון "המגן", ולפיו לא יקיים המגן שמירה היכן ששמר בעבר "השומר" (אף אם עזב את השמירה זה מכבר), הפעיל "השומר" לחץ כדי להביא לפירוק "המגן". "השומר" נכשל במאמציו אלו, ו"המגן" הוסיף להתקיים. לישנסקי היה עסוק בארגון השמירה ובענייניה עד יציאתו למצרים מטעם ניל"י, בינואר 1917. כשיצא, לא סיפר לחברי "המגן" את דבר השתייכותו לניל"י, והיעלמותו עוררה חשד וטרוניה כלפיו. לאחר שחזר ארצה, לקראת פברואר, הפנה את מרצו לעבודת הריגול של ניל"י (ראו להלן), ואף גייס מאנשי "המגן" לניל"י. פעילותו ב"המגן" כמעט פסקה, ובעקבות זאת התפרק "המגן" ואנשיו פנו איש איש לדרכו. בשיא כוחו היו בו כעשרים שומרים, מהם קבועים ומהם ממלאי מקום.
ניל"י
באפריל 1917 יצא למצרים, על דעת עצמו, באוניית הקשר הבריטית. עובדה זו גרמה לו לחיכוכים עם אהרן אהרנסון, מנהיג ניל"י שפיקד עליה ממצרים. בין השאר, נשלח לישנסקי למצוא את עצמות אבשלום פיינברג, וחזר, כשהוא מספר שגילה את המקום, אך אחד הצבאות הלוחמים בנה שם ביצורים ופסי רכבת, ואי אפשר יהיה להוציא את העצמות. במצרים אומן לישנסקי גם בחבלה, במטרה לפוצץ גשרים בארץ. הרעיון נגנז לבסוף, כדי לא לסכן את עבודת הריגול. ביוני, לאחר התלבטות, שב ארצה, והמשיך בריכוז פעילות ניל"י.
באוקטובר, כאשר עלו הטורקים על הרשת, הוקפה זכרון יעקב. לאנשי ניל"י נודע דבר בואם של הטורקים זמן מה לפני כן, ולישנסקי הספיק להימלט, כשהוא נושא עליו אקדח, סכום כסף, כיכר לחם ומעט מים. עשרים ימים נדד בדרכי הארץ. הוא הגיע עד מטולה בצפון ועד ראשון לציון בדרום ולבסוף נתפס. במהלך המרדף נפל לישנסקי לידיהם של אנשי "השומר", שהיו יריביו וחבריו לשעבר. לאחר התלבטויות והיסוסים, החליט ועד "השומר" להוציא אותו להורג ולמסור את גופתו לטורקים. הם ירו בו, והוא נפצע ונמלט. הוא נתפס שנית בידי ערבים מהם ניסה לגנוב גמל, והוסגר לידי הטורקים. (להרחבה בנושא בריחתו, המרדף אחריו וניסיון ההתנקשות בחייו ראו המרדף אחר לישנסקי).
סוף דרכו
בכיכר המרכזית נשא לישנסקי נאום אנטי-עות'מאני בערבית לאוזני קהל ערבי. דיבשה ארליך, עדת ראייה, מסרה את דבריו:
דמותו
לאחר מלחמת ששת הימים, כשנתגלה מקום הירצחו של אבשלום פיינברג, טוהר שמו של לישנסקי לחלוטין מן ההאשמות ברצח. אלמנתו וילדיו של לישנסקי פנו לראש ממשלת ישראל, לוי אשכול, וביקשו ממנו כי יועברו עצמות אביהם להר הרצל. אשכול השיב, כי הוא סבור שאין זה עניין של ממשלת ישראל. מאוחר יותר הוקם "הוועד הציבורי לרהביליטאציה של יוסף לישנסקי" בראשות יוסף נדבה, שבין חבריו היו גם אורי צבי גרינברג, רחבעם זאבי ושלמה בן אלקנה. חודשים מספר לאחר המהפך הפוליטי בישראל ובעקבותיו, החל הוועד במסע ציבורי, אשר בסופו הועברו עצמות לישנסקי להר הרצל בטקס ממלכתי-צבאי בהשתתפות נציגים רשמיים של מדינת ישראל.
נל ואן פליט
ביוגרפיה
מספר חודשים מאוחר יותר זכתה ואן פליט באליפות הולנד בשחייה במשחה ל-200 מטר חזה.
טסלה סמי
הזמנות
את ההזמנות ניתן היה לבצע מיום מסיבת העיתונאים, וכבר בדצמבר כ-400 משאיות הוזמנו. במקור סכום ההפקדה מראש היה 5,000 דולר, סכום אשר הוגדל ל-20,000 דולר לאחר החשיפה בנובמבר.
זנוח
ב־9 בספטמבר 1996 נחטף ונרצח חייל סיירת הנח"ל, בן המושב. במושב הוקם גן ציבורי לזכרו, ומדי שנה נערך מסע אופניים לזכרו.
זנוח הקדומה
העיר זוהתה באונומסטיקון של אוסביוס (תחילת המאה ה-4 לספירה) עם יישוב בן זמנו הנמצא בתחום בית גוברין.
אודי אדם
ביוגרפיה
אדם התגייס לצה"ל בשנת 1976 ועשה את רוב שירותו כקצין בחיל השריון. בשנת 1988 מונה למפקד גדוד "סערה", בחטיבה 500, לאחר מכן שימש מפקד גדוד "שלח" בעוצבת עקבות הברזל ומפקד גדוד שלח בעוצבת בני אור. במהלך האינתיפאדה הראשונה שירת כקצין אג"ם בעוצבת הפלדה ולאחר מכן יצא ללימודים בבית הספר למלחמה בפריז.
המטבח הקוריאני
אוכל קוריאני בטלוויזיה
בפרק השישי של הסדרה, מוצג שוק האוכל התוסס של גוואנג'-ג'אנג המצוי בעיר הבירה סיאול בדרום קוריאה. בפרק מתמקדים בסיפור חייה של אישה מבוגרת שמתפעלת דוכן אוכל בשוק מדי יום במשך שנים. הדוכן מגיש כמה מהמנות המסורתיות של האוכל הקוריאני, לרבות אטריות שמוכנות במקום עצמו, דים סאם ממולא חזיר, הקימצ'י המסורתי וכן סרטנים במרינדת סויה.
כלב רועים
כינוס העדר
רוב גזעי כלבי הרועים המשתמשים בטכניקת איסוף העדר הם כלבים בגודל קטן עד בינוני. על הכלבים להיות זריזים ביותר, וזאת כדי שיוכלו לכנס את העדר במהירות.
כריסטיאן יאקיץ'
קריירת מועדונים
יאקיץ' שיחק במועדונים ר.נ.ק. ספליט, לוקומוטיבה זאגרב, איסטרה 1961 ודינמו זאגרב במסגרת ליגת העל הקרואטית.
אינפיניטי בית השקעות
היסטוריה
הקבוצה נוסדה בשנת 1997 על ידי איש העסקים אמיר איל המשמש כיו"ר דירקטוריון הקבוצה והבעלים היחידי. נכון לסוף 2013 קבוצת אינפיניטי מנהלת נכסים בהיקף של כ-37 מיליארד ש"ח עבור לקוחות פרטיים, מוסדיים ותאגידים.
אלכסנדר ריאזנצב
קריירת מועדונים
בקיץ 2017 הושאל לאמקאר פרם במדיה הבקיע שלושה שערים ב-19 הופעות ולאחר סיום עונת 2017/2018 עזב את זניט ועבר בספטמבר 2018 לשחק בחימקי מוסקבה מהליגה הלאומית.
חיים זליבנסקי
משפחתו
בנו הרב אריה משמש כר"מ בישיבת "מאור התלמוד" אותה הקים אביו. בנו הרב רפאל משמש כר"מ בישיבת רינה של תורה בכרמיאל. בנו הרב יעקב הוא מרבני ישיבת שערי שמועות. בנו הרב יהושע משמש כר"מ בישיבת אהלי חיים בירושלים ובישיבת חכמת התורה בקרית ספר. בנו הרב פנחס חתנו של הרב דוד כהן ראש ישיבת חברון משמש כר"מ בישיבת מיר ברכפלד ובישיבת מאור התורה. חתנו הרב דוב מרקביץ משמש כר"מ בישיבת חכמה ודעת, חתנו הרב חנניה שיף משמש כר"מ בישיבת גרודנה באר יעקב.
יונה אטלינגר
ביוגרפיה
אטלינגר נולד ב-1924 במינכן שבגרמניה, וב-1933, לאחר עליית הנאצים לשלטון, עלה לארץ ישראל עם משפחתו. המשפחה השתקעה בתל אביב ואטלינגר למד בבית הספר ע"ש א"ד גורדון - בו גם הועסק מאוחר יותר כמורה למוזיקה. בילדותו ניגן בפסנתר ובנערותו עבר לנגן בקלרינט. מורהו הבולט היה הקלרניתן צבי ציפין. את המשך הכשרתו עבר אטלינגר בארצות הברית ובצרפת, שם למד אצל הקלרינטן לואי קהוזאק. מורהו לקומפוזיציה היה המלחין פאול בן-חיים.
חוק הס
חיבור של משוואות כימיות יכול להוביל למשוואת רשת. אם סוכמים את כל השינויים באנתלפיה בכל משוואה, התוצאה תהיה השינוי באנתלפיה של משוואת הרשת. אם השינוי באנתלפיה שלילי, יש סיכוי טוב יותר שהתגובה תהיה תגובה אקסותרמית ספונטנית. עם זאת, מאחר שגם לאנטרופיה תפקיד חשוב בקביעת ספונטניות, חלק מהתגובות האנדותרמיות ספונטניות אף הן.
מודל הייזנברג (קלאסי)
מודל הייזנברג הקלאסי הוא מודל מתמטי במכניקה סטטיסטית המשמש לתיאור פרומגנט, או כל מערכת שקולה של יחידות הנמצאות בסריג ומבצעות אינטראקציית שכנים קרובים. המודל הוא מקרה פרטי של מודל n-וקטור, עבור n = 3.
הגדרה
ההמילטוניאן המתאר את המערכת מוגדר כך:
דיטמר ווידקה
ביוגרפיה
ווידקה נשוי ואב לילד.
מבנה
מבנה (בלועזית: סְטְרוּקְטוּרָה) הוא מערך של פריטים המסודר לפי כללים מוגדרים, בין אם הוא טבעי, למשל בגאולוגיה, ובין אם הוא יזום, למשל בהנדסה. המושג מתייחס למערכת, ארגון, וכן לכל ישות המורכבת ממספר מרכיבים, וכולל את היחסים ההדדיים ביניהם, כפי שהם נצפים בכלי המחקר של המדעים. מבנה יכול להיות מופשט, כגון מבנה חברתי, או מוחשי כגון מבנה אדריכלי או מבנה של חומר או של חלקיקיו. במושג נעשה שימוש בכל ניסיון להבנה מדעית של תופעות ותאוריות, במדעי הרוח, מדעי החברה ומדעי הטבע.
מבנה נתונים
במדעי המחשב מבנה נתונים הוא דרך לאחסן מידע במחשב, כך שניתן יהיה להשתמש בו ביעילות. לעיתים קרובות מבנה נתונים יעיל יאפשר פעולתו של אלגוריתם. מבנה נתונים מתוכנן היטב מאפשר ביצוען של פעולות חשובות, תוך שימוש בכמות נמוכה ככל האפשר של משאבי זמן וזיכרון, דהיינו מזעור של סיבוכיות הזמן וסיבוכיות המקום.
מבנה כימי
כימיה היא המדע העוסק בתכונות החומר מהרמה האטומית עד לרמה המקרומוקולרית, בהרכבו, בשינויים החלים בו מההיבט הקינטי והתרמודינמי. המבנה הכימי מתייחס לגאומטריה האטומית, הנובעת מאכלוס האורביטלים האטומים על ידי אלקטרונים, למבנה המולקולרי ולארגון הבין-מולקולרי של החומר.